L 202/2
DA
Den Europæiske Unions Tidende
2.8.2022
2005 fastsættes til enten det gældende niveau eller til det niveau, som autoriteten har angivet.
Autoriteten anbefalede at bevare den gældende MRL på 20 mg/kg for grønkål/kokål.
Medlemsstaterne anmodede dog om at hæve MRL'en for grønkål/kokål til 40 mg/kg, hvilket er Codex-maksimalgrænseværdien (CXL) for radiseblade, fordi radiseblade i øjeblikket er klassificeret i del B i bilag II til forordning (EF) nr.
396/2005 i undergruppen »Grønkål«.
Da CXL'en for radiseblade i 2015 blev indført i EU-lovgivningen, var radiseblade ikke udtrykkeligt nævnt i EU-lovgivningen.
De blev derfor anset for at tilhøre undergruppen »Spæde blade (herunder af Brassica-arter)« og ikke undergruppen »Grønkål«.
Medlemsstaterne anmodede om at følge den nuværende klassificering.
Autoriteten konkluderede endvidere, at der manglede visse oplysninger vedrørende MRL'erne for sød peberfrugt, meloner, vandmeloner, vindrueblade og blade af lignende arter, jordnødder, solsikkefrø og rapsfrø, og at der var behov for yderligere overvejelser blandt de ansvarlige for risikostyringen.
Da der ikke er nogen risiko for forbrugerne, bør MRL'erne for de pågældende produkter i bilag II til forordning (EF) nr.
396/2005 fastsættes til enten det gældende niveau eller til det niveau, som autoriteten har angivet.
Disse MRL'er vil blive taget op til revision, og der vil i forbindelse hermed blive taget hensyn til de oplysninger, der foreligger senest to år efter offentliggørelsen af nærværende forordning.
(4)
Autoriteten har i overensstemmelse med artikel 12, stk.
1, i forordning (EF) nr.
396/2005 (4) afgivet en begrundet udtalelse om de gældende MRL'er for emamectin.
Autoriteten foreslog at ændre definitionen på restkoncentration for emamectin B1a samt salte heraf, udtrykt som emamectin B1a (fri base).
Autoriteten anbefalede at sænke MRL'erne for blommer, kartofler, agurker, drueagurker/asieagurker, courgetter, meloner, vandmeloner, broccoli, blomkål, rosenkål, hovedkål, vårsalat/tandfri vårsalat/feldsalat, havesalat, havekarse og andre spirer og skud, langskulpet vinterkarse, salatsennep/rucola, rød sennep, spæde blade (herunder af Brassica-arter), kørvel, purløg, selleriblade, persille, salvie, rosmarin, timian, basilikum og spiselige blomster, laurbærblade, estragon, ærter (uden bælg) og artiskokker.
For andre produkter anbefalede autoriteten at hæve eller bevare de gældende MRL'er.
MRL'erne for de nævnte produkter bør i bilag II til forordning (EF) nr.
396/2005 fastsættes til enten det gældende niveau eller til det niveau, som autoriteten har angivet.
Autoriteten konkluderede endvidere, at der manglede visse oplysninger vedrørende MRL'erne for appelsiner, citroner, mandariner, spisedruer og druer til vinfremstilling, græskar, bredbladet endivie, bomuldsfrø, svin (muskel, fedt, lever og nyre), kvæg (muskel, fedt, lever og nyre), får (muskel, fedt, lever og nyre), geder (muskel, fedt, lever og nyre), dyr af hestefamilien (muskel, fedt, lever og nyre), andre opdrættede landdyr (muskel, fedt, lever og nyre) og mælk (fra kvæg, får, geder og heste), og at der var behov for yderligere overvejelser blandt de ansvarlige for risikostyringen.
Da der ikke er nogen risiko for forbrugerne, bør MRL'erne for de pågældende produkter i bilag II til forordning (EF) nr.
396/2005 fastsættes til enten det gældende niveau eller til det niveau, som autoriteten har angivet.
Disse MRL'er vil blive taget op til revision, og der vil i forbindelse hermed blive taget hensyn til de oplysninger, der foreligger senest to år efter offentliggørelsen af nærværende forordning.
Autoritetens konkluderede endvidere, at der manglede visse oplysninger vedrørende MRL'en for abrikoser.
Der blev indgivet en ansøgning i henhold til artikel 6, stk.
1, i forordning (EF) nr.
396/2005, om ændring af de gældende MRL'er, blandt andet også for abrikoser.
Autoriteten konkluderede i sin udtalelse (5), at samtlige krav vedrørende dataindberetningens fuldkommenhed var opfyldt, og at den ændring af MRL'en for abrikoser, som ansøgeren havde anmodet om, var acceptabel.
Denne ændring er blevet behandlet i Kommissionens forordning (EU) 2022/476 (6), og der er derfor ikke behov for yderligere oplysninger om abrikoser.
(5)
Gældende CXL'er blev taget i betragtning i forbindelse med autoritetens begrundede udtalelser.
CXL'er, der er sikre for forbrugerne i Unionen, blev taget i betragtning i forbindelse med fastsættelsen af MRL'er.
(6)
For produkter, for hvilke anvendelsen af det pågældende plantebeskyttelsesmiddel ikke er godkendt i Unionen, og for hvilke der ikke findes importtolerancer eller CXL'er, bør MRL'erne fastsættes til bestemmelsesgrænseværdien (»LOD'en«) eller til standard-MRL'en som angivet i artikel 18, stk.
1, litra b), i forordning (EF) nr.
396/2005.
(7)
Kommissionen har rådført sig med EU-referencelaboratorierne for restkoncentrationer af pesticider om behovet for at ændre visse bestemmelsesgrænseværdier.
For en række stoffers vedkommende konkluderede laboratorierne, at den tekniske udvikling gør det nødvendigt at fastsætte specifikke bestemmelsesgrænseværdier for visse varer.
(4) Den Europæiske Fødevaresikkerhedsautoritet; Begrundet udtalelse — Review of the existing maximum residue levels for emamectin according to Article 12 of Regulation (EC) No 396/2005.
EFSA Journal 2019;17(8):5803.
(5) Begrundet udtalelse — Modification of the existing maximum residue levels for emamectin in various crops.
EFSA Journal 2021;19 (8):6824.
(6) Kommissionens forordning (EU) 2022/476 af 24. marts 2022 om ændring af bilag af II, III og IV til Europa-Parlamentets og Rådets forordning (EF) nr.
396/2005 for så vidt angår maksimalgrænseværdierne for eddikesyre, azoxystrobin, benzovindiflupyr, cyantraniliprol, cyflufenamid, emamectin, flutolanil, svovlkalk, maltodextrin og proquinazid i eller på visse produkter (EUT L 98 af 25.3.2022, s. 9).